**„Akropolis Group“ penktus metus iš eilės išlaikė „Fitch Ratings“ suteiktą kredito reitingą su stabilia perspektyva**

**Tarptautinė kredito reitingų agentūra „Fitch Ratings“ penktus metus iš eilės patvirtino „Akropolis Group“ ilgalaikio skolinimosi reitingą BB+ su stabilia perspektyva, taip dar kartą patvirtindama bendrovės finansinį patikimumą.**

Kredito reitingų agentūra „Fitch Ratings“, priimdama sprendimą palikti galioti tą patį reitingą, atsižvelgė į gerus „Akropolis Group“ finansinius ir veiklos rezultatus, grupės valdomų prekybos centrų užimamas lyderių pozicijas miestuose, kuriuose jie veikia, taip pat žemą vakansijos lygį juose.

„Teigiamas tarptautinės kredito reitingų agentūros įvertinimas patvirtina stabilius „Akropolis Group“ veiklos rezultatus, augančias nuomos pajamas ir mūsų stiprią poziciją Baltijos šalių prekybos centrų rinkoje. Tai – aiškus signalas vietiniams ir tarptautiniams investuotojams apie mūsų finansinį patikimumą ir tvarų veiklos modelį. Itin aukštas užimtumo lygis mūsų valdomuose centruose užtikrina nuoseklias pajamas, o šis reitingas atspindi mūsų komandos pastangas kasdien auginti ilgalaikę vertę klientams, partneriams ir investuotojams“, – komentuoja Gabrielė Sapon, „Akropolis Group“ direktorė.

Tarptautinės kredito reitingų agentūros „S&P Global Ratings“ ir „Fitch Ratings“ bendrovę „Akropolis Group“ pirmą kartą reitingavo 2021 metų gegužę.

2025 m. gegužę „Akropolis Group“ sėkmingai išplatino pirmąją žaliųjų 350 mln. eurų vertės, 5 metų trukmės obligacijų emisiją, kurios metinė palūkanų norma yra 6,000 %. Žaliųjų Obligacijų emisija išleista vadovaujantis „Akropolis Group“ Žaliojo finansavimo programa (angl. Green Finance Framework). Šiuo metu „Akropolis Group“ obligacijos kotiruojamos „Nasdaq Vilnius“ ir „Euronext Dublin“ biržose.

„Akropolis Group“ pernai, audituotais konsoliduotais finansiniais duomenimis, gavo 91,4 mln. eurų nuomos pajamų, o jos pelnas prieš mokesčius, palūkanas, nusidėvėjimą ir amortizaciją (EBITDA) siekė 87,8 mln. eurų, atitinkamai 9 proc. ir 6 proc. daugiau negu 2023 metais.

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

***Daugiau informacijos:***

*Aistė Jankūnaitė*

*+370 614 55468 /* [*aiste@ideaprima.lt*](mailto:aiste@ideaprima.lt)

*„Akropolis Group“ atstovė žiniasklaidai*

*IDEA PRIMA Projektų direktorė*